в покритието на застраховката има включена безплатна пътна помощ при настъпило застрахователно събитие на територията на република българия, а именно птп, пожар, природни бедствия, злоумишлени действия на трети лица и други. покритието може да се използва, когато автомобилът не може да се придвижва на собствен ход. при доплащане на допълнителна премия, може да се включи покритие за пътна помощ при техническа повреда и при събитие, свързано с нормалната експлоатация на мпс. какво трябва да направя при щета?
при участие в птп е необходимо да позвъните на телефон 112 за получаване на указания и информация дали кат ще посети мястото на събитието.

когато птп е леко, т.е. няма пострадали лица и автомобилите могат да се придвижват на собствен ходи и има съгласие между двамата участници чия е вината за събитието, може да се попълни двустранен констативен протокол за птп, без да е необходимо посещение от кат.

за щети, настъпили в паркирано състояние на автомобила, които не са причинени от злоумишлени действия на трети лица, се уведомява само застрахователната компания.

за щети, причинени от природни бедствия, е необходимо да уведомите застрахователната компания и да представите служебна бележка от метеорологичната служба.

при пожар се уведомява застрахователната компания и службата за пожарна безопасност за издаване на съответния удостоверителен документ. 

в случай на кражба трябва да уведомите полицията и застрахователната компания.

сроковете за уведомяване на застрахователната компания и компетентните органи са до 24 часа при кражба на мпс и до 3 (три) работни дни за събития, различни от кражба.